paragraph_text: Unatoč problemima s antenom, Galileo je izveo prvi prelet asteroida 951 Gaspra, otkrio prvi asteroidni mjesec oko 243 Ide te lansirao sondu u Jupiterovu atmosferu. Osim toga, proučavao je sastav Jupiterove atmosfere, Ijin vulkanizam, interakciju plazme između njihovih atmosfera te je proveo mapiranje Jupiterove magnetosfere. Podaci dobiveni od Galilea podržali su i teorije o tekućim oceanima ispod ledene površine Europe dok su se slične indicije pojavile i po pitanju Ganimeda i Kalista.